Perceptions of frontline social workers on their contributions to the global agenda for social work and social development
Mwoyounazvo, Netsayi (2019-04)
AFRIKAANSE OPSOMMING: Die International Federation of Social Workers (IFSW), die International Association of Schools of Social Work (IASSW), en die International Council in Social Welfare (ICSW) erken die wyse waarop die kwessies van die verlede en die hede gemeenskappe op plaaslike, nasionale en globale vlakke beïnvloed. Hierdie invloed het die ontwikkeling van die Globale Agenda vir Maatskaplike Werk en Maatskaplike Ontwikkeling tot gevolg gehad. Die doel van die Globale Agenda is om die maatskaplike werk professie uit te bou, en dit het gelei tot die behoefte om vas te stel hoe maatskaplike werkers bydra tot die Globale Agenda. Tot op hede is daar nie veel navorsing gedoen in Afrika ten opsigte van die Globale Agenda nie, en het dit duidelik geword dat daar wel ‘n behoefte is om die bydrae van maatskaplike werkers tot die Globale Agenda op plaaslike vlak te ondersoek. Hierdie studie gebruik ‘n kwalitatiewe navorsingsmetode. ‘n Sneeubal steekproefneming is benut om deelnemers te selekteer. Die data is kwalitatief ingesamel van 17 eerste-linie maatskaplike werkers, deur in-diepte onderhoude te voer. Die data is geanaliseer deur ŉ tematiese analise. Die bevindinge van die empiriese ondersoek wys dat, alhoewel die maatskaplike werkers in staat is om van die praktiese voorbeelde van wat hulle eintlik doen (die skakeling van mense en hulpbronne, samewerking met ander maatskaplike professionele persone, ens.) te identifiseer, was die meeste van die deelnemers nie bewus van die Globale Agenda en sy fokus nie. Om hierdie rede, is ‘n gaping geïdentifiseer in terme van die betrokkenheid van die grondvlak maatskaplike werkers by die makrovlak van intervensie. Deelnemers het hul onbetrokkenheid in die formulering van beleid (op makrovlak) as ‘n hindernis geïdentifiseer, aangesien hulle slegs by mikro- en makro intervensies betrokke is. Aanbevelings ten opsigte van die studie dui aan dat dit essensieel is dat maatskaplike werkers voortgaan om hulle werksverhoudinge met individue en gesinne op makrovlak te versterk. Dit word ook van organisasies se bestuur verwag om deel te word van die intervensie-prosesse op mesovlak, sodat die werksverhoudinge met maatskaplike werkers versterk kan word. Laastens is daar ‘n groot behoefte vir grondvlak maatskaplike werkers om meer betrokke te raak op makrovlak ten einde ‘n invloed te hê op beleidsformulering. Hierdie betrokkenheid sal grondvlak maatskaplike werkers in staat stel om ‘n groter begrip vir en ondersteuning aan verandering te bied op die hoogste vlak. Dit sal ‘n positiewe impak hê op die laagste (mikro) vlak van beleidsformulering, aangesien die ervaringe van maatskaplike werkers werklike kwessies van individue insluit wat hulle teëkom in hul daaglikse intervensies.
Please refer to this item in SUNScholar by using the following persistent URL: http://hdl.handle.net/10019.1/105821